ભાગ્યે જ એવો કોઈ ગુજરાતી હશે કે જેને કિંજલ દવેને ન ઓળખતો હોય. હવે તો લગ્ન હોય કે પછી ગરબા, કિંજલનું ‘ચાર બંગડીવાળી ગાડી’નું સોંગ ન વાગે તો તે પાર્ટી જ અધૂરી ગણાય. જોકે, કિંજલને આ પ્રસિદ્ધિ રાતોરાત નથી મળી. તેણે તેના માટે ખૂબ જ મહેનત કરી છે. એક સામાન્ય પરિવારની દીકરી કિંજલે અમારા સાથી રેડિયો સ્ટેશન રેડિયો મિર્ચીના ફેસબુક સ્પેશિયલ શો જલસા પાર્ટી વીથ ધ્વનિતમાં પોતાની સ્ટ્રગલની અજાણી વાતો કહી હતી.